Urmareste Modifică dimensiunea fontului: Play

Chişinău, 7 nov /Agerpres/ - Un marş de amploare va avea loc duminică la Chişinău pentru resetarea celor două state româneşti prin unire, informează sâmbătă un comunicat al Platformei Unioniste Acţiunea 2012.



Evenimentul este organizat duminică la ora 13.00, cu plecare de la Monumentul lui Ştefan cel Mare, la iniţiativa Blocului Unităţii Naţionale şi a Consiliului Unirii, în paralel cu manifestaţii pro-unire similare desfăşurate la Bucureşti şi în alte oraşe din România.



''Tragedia de la Clubul Colectiv a arătat clar că în România este nevoie de o resetare a clasei politice. De cealaltă parte, dezastrul social-economic în care a ajuns Republica Moldova a arătat clar că este nevoie de o reorganizare a statului în întregime. Şi la Bucureşti, şi la Chişinău, avem şansa să facem un pas vital pentru a trăi toţi într-o Românie mai bună: un guvern comun pentru cele două state româneşti", a declarat Constantin Codreanu, reprezentantul Blocului Unităţii Naţionale, potrivit sursei.AGERPRES/(AS - editor: Angela Sârbu)